  
 נא **לא** לקראו באמצע התפילה וקריאת התורה!  
 **ספר שמות – פרשת וארא – גליון מס' 14**    
**"וַיְדַבֵּר מֹשֶׁה כֵּן אֶל בְּנֵי יִשְׂרָאֵל וְלֹא שָׁמְעוּ אֶל מֹשֶׁה מִקֹּצֶר רוּחַ וּמֵעֲבֹדָה קָשָׁה." (שמות ו'; ט')**בפרשת השבוע, וכן בפרשה הקודמת אנו נפגשים עם אחד הבעיות הגדולות שהיו לעם ישראל במצרים. והבעיה הזאת היא, שלא היה להם זמן כדי להתבונן, כדי לעשות שיקול דעת. הם היו כל כך שקועים בעבודתם שאפילו לצאת ממצרים לא היה מעניין אותם. ואת זה, שלא היו חושבים לצאת ממצרים רואים בפרשת השבוע בפסוק הנ"ל. משה רבנו בא ומדבר אל בני ישראל, ואומר להם שהשי"ת רוצה לגאול את עם ישראל מידי המצרים. ומה היא תגובתם של בני ישראל? נתאר לעצמנו   
שמשה רבנו מגיע אל אחד העבדים היהודים בארץ מצרים ומתחיל להסביר לו שעוד מעט יצאו ממצרים. כמובן, אותו היהודי  
צריך לשמוח שהוא עוד מעט יעזוב את העבודה הקשה הזאת. אבל, הוא חושב בדיוק את ההפוך. משה רבנו מגיע, מדבר איתם, והם עונים לו כך: "משה רבנו, נשאר לנו עוד כמה לבנים לעשות כדי לסיים את החיוב של היום. כשנסיים נדבר איתך בשמחה רבה." הם אפילו לא הבינו את מטרתו של משה רבנו, שבא בשליחותו של השי"ת להציל את בני ישראל מידי המצרים.   
הוכחה נוספת לדבר, היא מפרשת שמות. נאמר בפרשת שמות **(שמות ב'; כג')**: "**וַיְהִי בַיָּמִים הָרַבִּים הָהֵם וַיָּמָת מֶלֶךְ מִצְרַיִם  
וַיֵּאָנְחוּ בְנֵי יִשְׂרָאֵל מִן הָעֲבֹדָה.**" הפסוק הזה לא מובן! ידוע שפרעה נצטרע, והיה שוחט תינוקות ישראל ורוחץ בדמם (עיין   
ברש"י במקום). אם כן, הפסוק היה צריך לומר כך: "**וַיְהִי בַיָּמִים הָרַבִּים הָהֵם וַיָּמָת מֶלֶךְ מִצְרַיִם וַיֵּאָנְחוּ בְנֵי יִשְׂרָאֵל מִן הילדים שמתו.**" אלא מכאן ראיה, שכל כך היה יאכפת להם מהעבודה, שאפילו את זה שפרעה היה שוחט את הילדים שלהם, הם לא  
היו מתייחסים לזה כל כך קשה, כמו שהתייחסו לעבודתם. (ועוד, שמעתי מחברי היקר בעונג שבת של פרשת שמות שסיפר דברים מתוקים מדבש על פרשת שמות, הסבר יפה על הפסוק. ידוע שה' אמר לאברהם אבינו בברית בין הביתרים כך: "וַיֹּאמֶר לְאַבְרָם יָדֹעַ תֵּדַע כִּי גֵר יִהְיֶה זַרְעֲךָ בְּאֶרֶץ   
לֹא לָהֶם וַעֲבָדוּם וְעִנּוּ אֹתָם **אַרְבַּע מֵאוֹת שָׁנָה."** ובאמת עם ישראל היו במצרים רק במשך מאתים ועשר שנים כמניין רד"ו. והרי יש סתירה בין הדברים. אלא,  
התירוץ הוא כך: העבודה שעם ישראל היו צריכים לעבוד, התחלק למספר האנשים שעם ישראל יכלו להגיע אליו במשך ארבע מאות שנה. אבל כמו   
שראינו בפרשת שמות, בנות ישראל היו מולידים שש\ששים\שש מאות תינוקות בלידה אחת! ואם כן הגיעו למספר לא הגיוני תוך זמן קצר. **וככל שמספר  
בני ישראל היה גודל, כך כמות העבודה עבור כל אחד ואחד היתה מתמעטת!** אם כן כשבא פרעה ושחט את תינוקות ישראל, **ככל ששחט יותר  
תינוקות, כמות העבודה גדלה על כל אדם ואדם.** אם כן, גם זה שפרעו מת וכיוצא בזה הופסק שחיטת הילדים, מיעט לעם ישראל מהעבודה. עכ"ל.)  
ובואו נתבונן, שזהו דרך היצר הרע להחטיא את האדם. היצר הרע מטריד את האדם בכל מיני טירדות שהם בכלל לא   
קשורות אליו. כיוצא מזה לא נותר לאדם זמן להתבונן, לחשוב על מעשיו. וכשהאדם אינו עושה שיקול הדעת, אזי יותר קל לו  
ליצר הרע להחטיאו ולהפילו למלכודיו.   
ואמר רבנו הגדול, הגאון המפורסם **רבי בן ציון אבא שאול זצוק"ל** בספרו הנפלא "אור לציון – חכמה ומוסר" שברגע שהיצר  
הרע בא לאדם, ומכניס בראשו כל מיני בילבולים ועל ידי זה האדם מתחיל להרהר בעבירה, זה עניין של כמה שניות אם הוא   
יחטא או לא! כי אם האדם יתבונן אפילו במשך כמה שניות, וישקול מה שווה לו יותר, לחטוא בעולם הזה כדי ספק "להינות"  
במשך רגעים ספורות בעולם הזה, ולאחר מכן לקבל עונש חמור על כך, או להתגבר על יצרו ולקבל על כך שכר נצחי בעולם שכולו ארוך וטוב.   
ומובא מעשה מחזק על מרן רבנו עובדיה יוסף זצוק"ל בספר "רבן של כל בני הגולה" לרבי אליעזר מלמד שליט"א וז"ל:   
"וכפי המעשה שסיפר משמשו בקודש רבי צבי חקק שטעה ונתן למרן להניח תפילין של רבינו תם במקום תפילין של רש"י,  
וכמובן שמרן בירך עליהם (שלא כדין). לאחר מספר דקות, הרב צבי חקק שם לב לטעות והודיע על כך למרן. הרב לא רצה  
לביישו ברבים ואמר לו בשקט: "כדאי הוא רבינו תם לברך פעם אחת על התפילין שלו." לאחר התפלה במשך כל אותו היום  
העיד המשמש בקודש, שהרב הזהירו שוב ושוב, תוך כדי בכי, שייזהר מכאן ולהבא שלא יטעה בין תפילין דרש"י לתפילין   
דרבנו ת"ם.   
  
  **גילוי הראש**  
אם מניח ידו על ראשו, די בכך לכיסוי הראש. ומכל מקום אין לברך או להזכיר שם שמים כשמניח ידו על ראשו. אבל אם חברו   
מניח ידו על ראשו, רשאי אף לברך ולהזכיר שם שמים. וכן אם מושך השרוול שבידו על ראשו, רשאי לברך ולהזכיר שם שמים.  
אם טעה והתפלל או ברך בגילוי הראש, כגון שנפלה הכפה מעל ראשו ולא הרגיש בכך עד שסים תפילתו, יצא ידי חובה   
בדיעבד.   
ראוי לכסות אף את ראשם של הקטנים, כדי שתהיה יראת שמים עליהם.  
ונהגו שהבנות קשם נישואיהן אינן מכסות את ראשן. ומכל מקום ראוי ונכון להנהיג אותן לכסות ראשן לכל הפחות בשעת   
תפלת שמנה עשרה. ונשים רוקות הנוהגות שלא לכסות אף בשעת התפלה, או בשעה שמברכות או לומדות תורה, אין   
למחות בידן, שיש להן על מה שיסמכו.   
הנמצא בבית המרחץ בחדר הפנימי שרוחצים שם, מותר לו לשהות בגילוי הראש, אפילו בשעה שאינו רוחץ ראשו וגופו.  
והנמצא בגילוי הראש, (כגון על מיטתו, או על שפת הים, או הברכה), מותר לו להרהר בדברי תורה, ואין בזה כל חשש.  
אף על פי ש"שלום" הוא שמו של הקב"ה, מכל מקום מותר לומר "שלום" ליהודי ההולך בגילוי הראש. ואף על פי שאותו אדם  
ישיב לו "שלום" אין לחוש בזה שמכשילו באיסור הזכרת שם שמים בגילוי הראש. [אולם אסור לאדם לומר "שלום" לחברו   
כשהוא בבית המרחץ בחדר הפנימי.]  
 **בדיקת נקביו**במסכת ברכות (דף טו.) אמר רבי יוחנן: "הרוצה שיקבל עליו עול מלכות שמים שלמה, יפנה, ויטול ידיו, ויניח תפילין, ויקרא קריאת שמע ויתפלל. וזו היא מלכות שמים שלמה. אמר רבי חייא בר אבא אמר רבי יוחנן: "כל הנפנה ונוטל ידיו ומניח תפילין  
וקורא קריאת שמע ומתפלל, מעלה עליו הכתוב כיאלו בנה מזבח והקריב עליו קרבן. ומכאן יש ללמוד שצריך אדם לבדוק עצמו  
קודם התפלה אם הוא צריך לנקביו, כדי שיהיה גופו נקי בשעת קריאת שמע ותפלה.  
וירגיל עצמו להתפנות לנקביו בבקר ובערב, שהוא זריזות ונקיות, ואף בזמן הזה שיש לכל אדם בית כסא בביתו, ואין צריך   
ללכת למקום רחוק כדי להתפנות, ירגיל עצמו להתפנות בבקר ובערב.  
  
**שלא ילך יחף**  
  
לא ילך יחף ברשות הרבים. ואמרו חז"ל (שבת דף קכט:): ימכור אדם קורות ביתו ויקנה מנעליו לרגליו. ואף במשום שדרך בני  
אדם ללכת יחפים ברשות הרבים, לא ילך יחף. ומכל מקום בביתו רשאי ללכת יחף. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 **העלון מוקדש:**להצלחתם של: לרפואתם של: לעילוי נשמתם של:  
הרב יצחק דיין שליט"א – רב קהילת "כתר תורה" משה סימנטוב בן חוה הגאון רבי יעקב בן מרגלית יוסף זצ"ל  
הרב יצחק מ. דיין שליט"א – רב שכונת בן גוריון זלפה בת תמר יצחק בן חנניה הנולד מחוה הרב לירן רביב שליט"א – מזכה הרבים תמר בת רות   
משפחת עמנואל זכאי הי"ו   
משפחת מרדכי הכהן הי"ו   
   
 העלון מופץ לזיכוי הרבים ולהצלחתו של ידידי היקר **עידן מזרחי** הי"ו שה' ישלח לו זיווג הגון במהרה אמן!   
 ובכן, העלון מוקדש לזכות נשמתו הקדושה והטהורה – של מרן רבנו **עובדיה יוסף** זצוק"ל  
 **זמני השבת:** כניסת השבת**:** 16:24| יציאת השבת: 17:26 | לר"ת: 17:58|   
 עורך העלון: יצחק דוד כץ | לתגובות: 052-895-7221  
 העלון מופץ ע"י מרכז קהילתי התורני "מקהלֹת"